డా. బి.ఆర్. అంబేద్కర్ మహాశిల్పం

సామాజిక న్యాయ మహాశిల్పం (ఆంగ్లం: Statute of Social Justice) అనేది విజయవాడ స్వరాజ్య మైదానంలో నిర్మించిన 125 అడుగుల ఎత్తైన డా. బి.ఆర్. అంబేద్కర్ కాంస్య విగ్రహాం. దీనిని ఆంధ్రప్రదేశ్ రాష్ట్ర ముఖ్యమంత్రి వై.ఎస్. జగన్మోహన్ రెడ్డి 2024 జనవరి 19న ప్రారంభించి జాతికి అంకితం చేసాడు. రూపకల్పన రూ.404 కోట్ల వ్యయంతో 18.81 ఎకరాల విస్తీర్ణంలో డా. బి.ఆర్. అంబేద్కర్ స్మృతివనాన్ని తీర్చిదిద్దారు. ఇందులో నిర్మించిన సామాజిక న్యాయ మహాశిల్పం కాంస్య విగ్రహం ఎత్తు 125 అడుగులు. కాగా, తయారీకి 120 మెట్రిక్‌ టన్నుల కాంస్యంతో పాటు 400 మెట్రిక్‌ టన్నుల స్టెయిన్‌లెస్‌ స్టీల్‌ వినియోగించారు. ఈ విగ్రహ పీఠం కింది భాగం 81 అడుగులు ఉంది. ఇందులో గ్రౌండ్, ఫస్ట్, సెకండ్‌ ఫ్లోర్‌లు నిర్మించారు. ఇందులో ఒక సినిమా హాలుతో పాటు అంబేడ్కర్‌ జీవిత చరిత్రకు సంబంధించిన ఫొటోగ్యాలరీ, శిల్పాలు, పుస్తకాలతో కూడిన గ్రంథాలయం ఉంటాయి. కాలచక్ర మహా మండల పీఠం బౌద్ధ వాస్తు శిల్పకళతో దీనిని రూపొందించారు. స్మృతివనం ప్రహరీ చుట్టూ 2,200 మెట్రిక్‌ టన్నుల రాజస్థాన్‌ పింక్‌ ఇసుక రాయిని, అక్కడక్కడ పాలరాతిని వినియోగించారు. ఇందులో చిన్నారులకు ఆటస్థలం, ఉద్యానవనం, వాటర్‌ ఫౌంటెయిన్లు, ఫుడ్‌కోర్టు వంటి సదుపాయాలు ఉన్నాయి. మూలాలు